Karnivoar

In karnivoar of fleisiter is in organisme dat dierlik materiaal brûkt om him mei te fieden. De term komt út it Latyn, fan carnis ("fleis") en -vorus ("iter"). Dizze oantsjutting wurdt net inkeld brûkt foar bisten dy't oare bisten opfrette, mar ek foar fleisitende planten en fleisitende baktearjes.

It begryp "karnivoar" moat net betize wurde mei de Carnivora, it taksonomyske skift fan 'e rôfdieren. In protte bisten dy't ta dy groep hearre binne yndie karnivoaren, mar guon binne ynstee omnivoaren (bgl. de measte bearen), wylst guon just herbivoaren binne (tink oan 'e reuzepanda). In spesifyk soarte fan karnivoaren binne de ynsektivoaren of ynsekte-iters.

Kategory:Dierlik hâlden en dragen
Kategory:Lienwurd út it Frânsk